Híglevesek

Hús, zöldség, répa, fokhagyma, zeller, kelkáposzta, karalábé, só, szemesbors, fokhagyma, vöröshagyma. Hidegvíz, lehabozzuk, zöldségelés, lassú főzés, átszűrés, levesbetét.

Húsleves-jellegű levesek, húsleves, csontleves, tyúkhúsleves, libaleves, fácánleves, erőleves, szárnyas erőleves, halerőleves, vaderőleves
Magyaros híg levesek

Pörköltalap:10 főre 10dkg apróra vágott vöröshagyma, 1,5dl olajjal megdinszteljük, a tűzről lehúzva néhány perc múlva beletesszük az 5dkg pirospaprikát, hogy szép színe legyen, majd felengedjük 6 liter hideg vízzel. Delikáttal, sóval, borssal petrezselyemzölddel, esetleg 1-2 db zöldpaprikával, 1 db közepes paradicsommal, piros arannyal ízesítjük. Bele a hús, delikát, só, bors, pirítva levet enged, pici lé, visszapárolás, pici lé visszapárolás stb.) Vízzel felengedni, zöldség, répapuhulásig, majd a végén krumpli. Nokedli, csipetke, vagy krumpli gombóc bele.
Gulyásleves, hamis gulyásleves, Lebbencsleves, Gombócleves, Tarhonyaleves, Kavartgaluska, Reszelt tészta, Sajtleves.
Paprikás rántásos levesalap
10 főre 10dkg liszttel, 1,5dl olajjal elkészítjük a nem túl sűrű rántást, a tűzről lehúzva néhány perc múlva beletesszük a 5dkg pirospaprikát, hogy szép színe legyen, majd felengedjük 6 liter hideg vízzel. Delikáttal, sóval, borssal petrezselyemzölddel, esetleg 1-2 db zöldpaprikával, 1 db közepes paradicsommal, piros arannyal ízesítjük.(köménymagos, csurgatott tojásleves, kolbászos krumplileves gombaleves, korhelyleves, scsi stb.
Rántásos levesalap

10 főre 10dkg liszttel, 1,5dl olajjal elkészítjük a nem túl sűrű rántást, a tűzről lehúzva néhány perc múlva be felengedjük 6 liter hideg vízzel (ne meleggel, mert megdagad). Delikáttal, sóval, borssal petrezselyemzölddel, esetleg 1-2 db zöldpaprikával, 1 db közepes paradicsommal, piros arannyal ízesítjük. (pl. fokhagymakrémleves, hagymaleves, zellerkrémleves, brokkolikrém leves fehérlevesek.

Magyaros hagymás levesalap
 (Gulyások, kavart galuska leves, reszelt tészta leves, lebbencsleves, sajtleves, tarhonyaleves, burgonyagombóc leves)
Habart gyümölcsleves
Személyenként 8—10 dkg gyümölcsöt számítunk. A gyümölcsöket hideg vízzel, cukorral tesszük fel főni, hogy ízük jól átmenjen a főzővízbe, s ha puhára főtt, 10 dkg liszttel és 2 dl tejföllel vagy tejszínnel behabarjuk, felfőzzük. Fontos tudni, hogy a cukrot mindig a gyümölccsel együtt tegyük főni, mert ha utólag adjuk a levesbe, a gyümölcs savanyú marad. A gyümölcsleveseket ízesíthetjük fahéjjal, citromhéjjal, ha finomabban akarjuk készíteni, 1—2 kanál borral vagy rummal.
Rántás: 
Először a zsiradékot (sertészsír, olaj, vaj) melegítjük (nem forrósítjuk!) egy lábasban. Hozzáadjuk a lisztet, és a szükséges színárnyalat elérésig pirítjuk. Fakanállal állandóan keverjük, majd leveszszük a tűzhelyről. Felengedjük hideg folyadékkal, majd habverővel simára, csomómentesre keverjük. A rántást szűrőn keresztülöntve, fakanállal állandóan keverve, adjuk a forrásban levő leveshez. A rántás a magyar konyha leggyakrabban alkalmazott sűrítési módja.

Világos rántás
A lisztet csak felhabzásig hevítjük, és nem pirítjuk. A liszt színe nem változik meg, de elveszti nyers ízét. 

A zsemleszínű rántást elnevezéséhez híven zsemleszínűre pirítjuk. A liszt pirításakor kellemes pörzsanyagokat kapunk. 
Cukorral pirított barna rántás:
Készítésénél a melegített zsiradékban először a cukrot pirítjuk aranysárgára. Csak ezután adjuk hozzá a lisztet, és pirítjuk barnára. Itt fokozott óvatossággal kell végezni a pirítást, mert a liszt könnyen eléghet.

Rántások ízesítése:

A pirítás meghatározott szakaszában – különböző finomra vágott vagy por alakú járulékos anyagokat adhatunk. Ezek lehetnek: zöldpetrezselyem, vöröshagyma, fokhagyma, fűszerpaprika stb. A rántásokhoz hozzáadott járulékos anyagok növelik az ételek élvezeti és táplálkozás-élettani értékét. Ebben az esetben nem szűrjük át a folyadékkal fölengedett rántást.

Száraz rántás:

 Ez a francia konyha egyik jellegzetes sűrítési eljárása. A lisztet szárazon, zsír nélkül pirítjuk a megfelelő szín eléréséig.
Lisztszórás (staubolás)

Ott célszerű alkalmazni, ahol kevés zsiradékban és lében párolással puhítottuk az alapanyagokat (pl. gomba). A puhára párolt alapanyagokról a folyadékot elpárologtatjuk. így visszamarad a felhasznált zsiradék. Erre hintjük rá a lisztet. Jól átforgatjuk, illetve megpirítjuk az alapanyagokkal együtt, majd felengedjük a szükséges folyadékkal. A lisztszórás előnye, hogy nem kell külön rántást készíteni.

Habarás
Elsősorban a gyümölcsleveseket sűrítjük. A habaráshoz többnyire valamilyen tejterméket (tejföl, tejszín, tej) használunk. A habarás egyes esetekben készíthető vízzel is. Ehhez keverjük hozzá habverővel a szükséges mennyiségű lisztet. A habarást a rántáshoz hasonlóan adjuk az ételekhez. A habarás készíthető még étkezési keményítővel is. (Karfiol leves, zöldbableves, gyümölcslevesek, meggyleves, almaleves, birsalma leves, pöszméte vagy egres leves, málnakrém leves, eperkrém leves, őszibarackrém-leves, görög gyümölcsleves, )
Sűrítés után:

A leveseket megfelelő ideig kell forralni. Erre elsősorban azért van szükség, hogy ne legyen érezhető a lisztíz, amit a rántástól, a habarástól vagy lisztszórástól sok esetben átvesz. Másodsorban arra is gondolnunk kell, hogy a nem kellően forralt levesben, ételben a liszt leülepedik. Alja túl sűrű és egyben étvágyrontó lesz. Az ilyen leves tárolás közben könnyen megromlik.

Sűrített levesek élvezeti és táplálkozásélettani értékének növelése

Jelentősen növeljük, ha víz helyett csontlét vagy másodlét, esetleg egyéb folyadékot (füstöltlé, halalaplé) használunk, a leves jellegének megfelelően. A levesek alapanyagait, amelyeket nem egészben használunk fel, mindig szép, egyenletes darabokra vágjuk. Ezzel elősegítjük az alapanyagok egyenletes felpuhulását és a leves étvágykeltő hatását. Az alapanyagokat puhára kell főzni, de óvakodjunk a túlfözésüktől, mert ilyen állapotban sűrítéskor, keveréskor és tálaláskor könnyen összetörnek az alapanyagok, vagy csökken a leves esztétikai és élvezeti értéke.

Pürélevesek

Püréleveseknek nevezzük azokat a leveseket, amelyek alapanyagait csontlében, esetleg vízben főzzük, vagy zsíron, illetve vajon pároljuk puhára. Ezután rántással vagy lisztszórással sűrítjük, jól kiforraljuk a levest, és még forrón szitán áttörjük. A pürélevesek sűrítésénél - a későbbiek során a krémleveseknél is - figyelembe kell venni, hogy az áttört leves anyaga is sűrít (paradicsomleves, burgonya-püré leves, borsópüré leves, tökpüré leves, sóskaleves, spenótleves, májpüré leves, 
Krémlevesek

A krémleveseket a pürélevesekhez hasonlóan készítjük, de a pároláshoz, rántás készítéséhez vajat használunk. A krémleveseket még legírozzuk és montírozzuk is. Ezekhez a műveletekhez tejszínt és tojássárgáját, illetve vajat használunk. A legírozással és a montírozással növeljük krémleveseink táplálkozás-élettani és élvezeti értékét. így kellemes pasztellszínűek lesznek, amely előnyösen befolyásolja az étkezést. A krémleveseket tálalásig vízfürdőben tartjuk melegen. Ilyenkor egy kevés vajat morzsolunk a tetejére, amely megóvja a levest a felületi bőrösödéstől. A víz nem forrhat, mert a krémlevesben levő tojássárgája, tejszín és vaj kicsapódik (Zellerkrém-leves, zöldborsókrém-leves, spárga (csirág)-krémleves, gombakrémleves, gesztenyekrém leves, kukoricakrém-leves, rákkrém-leves
Legírozás
Friss tejszínt és tojássárgáját használunk. A tejszínt és a tojássárgáját habüstben vagy keverőtálban összekeverjük. A levest levesszük a tűzhelyről. Forralni már nem szabad. A levest merőkanálból vékony sugárban a legírhez öntjük. Habverővel állandóan keverjük. Így keverjük a leves felét össze a tejszínnel és a tojássárgájával. Ezután az egész keveréket szintén vékony sugárban és habverővel állandóan keverve visszaöntjük a maradék leveshez. A legírozott, montírozott leveseket és más ételeket nem szabad forralni, mert a leveshez kevert tejszín, tojássárgája és vaj kicsapódik a levesben. Ez étvágyrontó, és csökkenti a leves élvezeti értékét.

Montírozás
A vajat használunk. A legírozott krémlevesbe tehát apró vajdarabkákat teszünk. A levest közben habverővel kevergetjük. A meleg levesben a vajdarabkák elolvadnak. A leves így tetszetősebb és táplálóbb lesz.
A legírozott, montírozott leveseket és más ételeket nem szabad forralni, mert a leveshez kevert tejszín, tojássárgája és vaj kicsapódik a levesben. Ez étvágyrontó, és csökkenti a leves élvezeti értékét.

Fűszerkivonatot (redukció)

Egy kevés vízbe szegfűszeget, egész fahéjat, citromhéjat teszünk. Az egészet lassan kb. felére főzzük, leszűrjük. A fűszerkivonatot a leveshez adjuk, ízesítés céljából.

Nyáklevesek

A nyákleveseket gabonafélékből készítjük, elsősorban a betegek és csecsemők részére. A nyákleves készíthető rizsből, darából, búzából, árpagyöngyből, zabpehelyből, kukoricapehelyből. A nyákleveshez tartalmas csontlét (húsleveskocka) készítünk. Ezt leszűrjük, majd beletesszük a gabonafélét. A nyáklevest hosszú ideig, lassan főzzük. Ezalatt a gabonaféle keményítőtartalma teljesen kioldódik. Ettől a leves állománya sűrű lesz. A kész levest szükség szerint sóval ízesítjük, majd leszűrjük. A levest táplálóbbá tehetjük, ha végül legírozzuk, esetleg montírozzuk (kukorica-dara leves).
Összetett levesek

A különleges vagy összetett levesek csoportjába a hazai és a nemzetközi konyha jellegzetes készítményei tartoznak. Ezek a levesek többnyire valamilyen húsból és még sokféle nyersanyagból készülnek. Levesbetéteik nagyon változatosak. Az összetett levesek készítésekor arra kell ügyelni, hogy a felhasznált nyersanyagok arányban legyenek egymással. Tálaláskor minden adagba egyenletesen osszuk el a puhára főzött anyagokat és a levesbetétet. A különleges levesek egytálételként is ajánlhatók, mivel igen táplálók és sokféle anyagot tartalmaznak (Újházy-tyúkhúsleves, Kis húsfazék, Pethes-leves, Orjaleves, Ököruszály leves, Nyírségi gombócleves, Babgulyás, Jókai bableves, Gulyásleves, Csorbaleves bárányból, Palóc leves, Olasz zöldségleves, Fankfurti leves, Francia zöldségleves, Borscsleves, Francia hagymaleves, Szoljanka, Sörleves, Borleves).
Különleges levesek

A különleges levesek jellemzője, hogy egy adagba általában 0,8 dl-t tálalunk, kisméretű, előmelegített porceláncsészében, amelyet saját tetejével fedünk be. Ezek a levesek hozzánk konzerv formájában érkeznek, de lehetőség van arra, hogy egy kevés jó minőségű erőlevest, borpárlatot, madeirabort is adjunk hozzájuk.

Tálalásuknál a következőkre kell különös gondot fordítani:

- a porceláncsésze forró legyen;

- a leves forró legyen;

- a levesben található eredeti betéteket arányosan adagoljuk minden csészébe;

- itt különösen fontos a gyors felszolgálás, mert a kis mennyiségű leves gyorsan lehűl.

A különleges levesek az alábbiak lehetnek:

- Fecskefészekleves,

- Cápauszonyleves,

- Kengurufarok-leves,

- Teknősbékaleves.
Főzelékek

Fontos szerepet töltenek be táplálkozásunkban, mivel sokféle vitamint és ásványi sót tartalmaznak. Megfelelően egészítik ki húsból készült ételeinket, rostanyagtartalmuk előnyösen befolyásolja az emésztést. A főzelékféle meghatározó része egy ételsornak, ha hússal vagy egyéb hozzávalóval, töltött vagy rétegezett formában készítjük. Nagyon fontos, hogy minden ételsor tartalmazzon valamilyen főzeléket. 

A főzelékeket készíthetjük:

- konzervből, amelyek nem igényelnek főzést. A konzervet levével együtt

használjuk fel, ha az megfelelő minőségű és nem torzítja a főzelék ízhatását;

- mélyhűtött alapanyagból, amelyet nem engedünk kiolvadni, hanem még

fagyott állapotban tesszük a főzővízbe, illetve kezdjük a párolást, főzést;

- leggyakrabban friss zöldségfélékből. Tisztításuk után a mosást igen gondosan

végezzük!

A darabolt anyag minden esetben tetszetős és egyenletes legyen. Ügyeljünk arra, hogy a főzelékek alapanyagát ne főzzük nagyon puhára, és a főzőlé mennyisége annyi legyen, amennyi éppen ellepi. A korai zöldborsót, karalábét, karottát ne főzzük, hanem valamilyen zsiradékon pároljuk puhára, és ennek megfelelően lisztszórással sűrítsük. A magyar konyhán a főzelékeket általában rántással, habarással sűrítjük. Fontos célkitűzés, hogy a rántások mennyiségét csökkentsük. Ezzel egyidejűleg a főzelékek saját pürésített anyagával pótoljuk a rántás egy részét, hogy csökkentsük a főzelékek szénhidráttartalmát, és növeljük élvezeti és táplálkozás-élettani értéküket.
Sűrített főzelékek

A sűrített főzelékeket a sűrítőeljárást (rántás, habarás vagy mindkettő) követően megfelelő ideig gondosan forralni kell. Ha nem így járunk el, a főzelékekhez adott sűrítőanyag leülepszik a főzelék aljára. így a főzelék felül híg, alul pedig sűrű, étvágyrontó lesz. Melegen tartás alkalmával így könnyen megromlik, megsavanyodik (Kelkáposzta főzelék, Finomfőzelék, Zöldbabfőzelék, Tökfőzelék, Tejszínes parajfőzelék, Zöldborsófőzelék, Karalábé főzelék, Sárgarépa-főzelék, Kelbimbófőzelék, Lucskoskáposzta, Lencsefőzelék, Burgonyafőzelék, Tejszínes kukoricafőzelék, Szárazbabfőzelék, Fejtettbab-főzelék, Szárazborsó-főzelék.)
Angolos főzelékek

A megtisztított, megfelelően feldarabolt főzelékféléket sós vízben puhára főzzük. Leszűrjük, ízlésesen tálba halmozzuk. A még forró főzelékre szeletelt vajat teszünk. A vajszeletek a forró főzelékre olvadnak. A főzelék így kellemes ízű, illatú lesz (Zöldbab angolosan, Karottából, Kelbimbóból, Zöldborsóból, Karfiolból, Spárgából, Kukoricából, Articsókából, Broccoliból, Feketegyökérből, Póréhagymából, Kígyóuborkából, Patisszonból).
Franciás főzelékek

A franciásan, párolással készült főzelékhez a zöldségfélét a darabolás után sós vízben félig puhára főzzük. Ezután leszűrjük, és vajon puhára pároljuk. Sóval, finomra vágott petrezselyemzölddel és a főzelék jellegének megfelelő fűszerrel ízesítjük. A másik készítési módhoz az előkészített zöldségfélét, amely primőr és könnyen puhul, vajon pároljuk, majd egy kevés csontlével felöntjük és puhára pároljuk. A párolt főzelékeket gőzöléssel is készíthetjük. A főzelékeket szűrőbetéttel ellátott gőzölő edénybe helyezzük, puhára pároljuk. Ez az eljárás óvja a legjobban a vitamintartalmat és az ásványi sókat (Törökparadicsom (padlizsán) vajban párolva.
Lengyeles főzelékek

A lengyeles főzelékeket az angolos főzelékekhez hasonlóan főzéssel vagy gőzöléssel puhítjuk meg. A felhígított alapanyagot leszűrjük, és forrón, előmelegített tálra tálaljuk. A tetejére vajban pirított zsemlemorzsát teszünk (Karfiol lengyelesen, Zöldbab lengyelesen, Spárga lngyelesen, Brokkoli lengyelesen, Feketegyökér, Kígyóuborka lengyelesen).
Zsemlemorzsa lengyeles főzelékhez
Lábasban vajat olvasztunk. Belerakjuk a megszitált zsemlemorzsát, és állandó keverés közben aranysárgára pirítjuk. Az elkészített forró zsemlemorzsát megsózzuk, majd evőkanállal a forró főzelékre

helyezzük, vagy külön előmelegített mártásoscsészében adjuk hozzá.

Különleges főzelékek
Megfelelő nagyságú lábasban zsírt melegítünk. Hozzáadjuk a cukrot, és aranysárgára pirítjuk. Beletesszük a szeletekre vágott vöröshagymát, gyorsan elkeverjük, majd beletesszük a köménymagot. A köménymag pillanatok alatt pirulni kezd. A köménymag pirulása után azonnal hozzáadjuk a kicsavart káposztát. Ezután lassan, egyenletesen - gyakori kevergetéssel - puhára pároljuk, közben hozzáadjuk az ecetet. Készre pároljuk, hogy folyadék ne maradjon alatta. A kész párolt káposzta aranysárga színű. ízében harmonikusan illeszkedik a cukor, a köménymag és az ecet. Forrón, előmelegített tálra tálaljuk. (Párolt káposzta, Párolt gyöngyhagyma, Pezsgős káposzta, Boros káposzta, Párolt vöröskáposzta almával, Párolt vöröskáposzta gesztenyével, Párolt hagyma cikkekben, Lecsó, 
Marha részei

Negyed marha eleje:

Negyed marha hátulja:

Borjúhús

[image: image4.emf]
Sertés

Bárány

Galuskaszaggatás

Ecet-olaj öntet
Víz 0,40 1 Ecet(10%-os) 0,10 liter, só 0,01 kg, cukor 0,04 kg, olaj 0,10 1liter, víz 0,50 liter. Az ecetet vízzel, sóval, cukorral jól összekeverjük, majd hozzáadjuk az olajat. Hűtőben tároljuk felhasználásig. (Márványsajtos öntet, Márványsajtos öntet, Finomfüves öntet)
Francia öntet

tojás 5 db, ecet (10%-os) 0,05 1iter, olaj 0,10 1iter, mustár 0,05 kg, törött bors 0,005 kg, metélőhagyma 1 csomó, petrezselyemzöld 1 csomó. Főtt, áttört tojássárgája, ecet, olaj, mustár, törött bors, finomra vágott metélőhagyma és petrezselyemzöld keverékéből készül, ízlés szerint. Mindent jól összekeverünk. Hűtőben tároljuk felhasználásig.
Majonézes öntet
Tojássárga 2 db, olaj 0,301, mustár 0,05 kg, tejföl 0,15 1, só 0,02 kg, citrom 1 db, törött bors 0,005 kg, majonézből, tejfölből, citromléből, mustárból készül sóval ízesítve, törött borssal fűszerezve. Hűtőben tároljuk felhasználásig. (zöld öntet, )
Tej alapanyagú öntet
Tejfölös: tejföl 0,401, citrom 1 db olaj 0,10 1, só 0,01 kg, törött bors 0,005 kg kapor vagy metélőhagyma 1 csomó. Friss tejfölből készül, amihez citromlevet, egy kevés olajat, sót, törött borsot, finomra vágott kaprot vagy metélőhagymát keverünk. Hűtőben tároljuk felhasználásig. Joghurtos öntet: Joghurt 0,40 1, só 0,01 kg, olaj 0,05 1, törött bors 0,005 kg, metélőhagyma 1 csomó, citrom 1 db, zellergumó 0,10 kg, A reszelt zellergumót, finomra vágott metélőhagymát és a többi anyagot a joghurthoz keverjük. Hűtőben tároljuk felhasználásig.

Hollandi mártás alapú öntet
Tojássárga 6 db, tejszín 0,20 1, só 0,02 kg, olaj 0,20 1, citrom 1 db, cayenne-i bors 0,005 kg. A tojássárgát és a tejszínt, vízfürdőn habos tömeggé verjük, majd levesszük. Ekkor állandóan keverve vékony sugárban csurgatva hozzáöntjük az olajat, és ízesítjük sóval, citromlével, fűszerezzük cayenne-i borssal. A hollandi mártást ezután lehűtjük, és sokféle anyaggal ízesítve készíthetjük el: pl. ketchuppal, metélőhagymával, mandulával, mogyoróval, pisztáciával, tárkonylevéllel, petrezselyemzölddel. Hűtőben tároljuk felhasználásig. (Tejszínhabos mártás, Moszkvai mártás, Firenzei mártás, Málai mártás)
Paradicsom alapú öntetek

Ketchup 0,20 1, citrom 1 db, narancs 1 db, tárkony 0,01 kg, só 0,01 kg, reszelt alma 0,20 kg. A reszelt almához keverjük a citrom és narancs levét, a sót, a finomra vágott tárkonyt és a ketchupot. Hűtőben tároljuk. Paradicsomos alapú öntetet készíthetünk még tormával, fokhagymával, vöröshagymával, uborkával.
Tejmártás - Besamell

Vaj 0,14 kg, tej 0,90 1, liszt 0,12 kg cayenne-i bors 0,005 kg, só 0,02 kg. A tejmártás vajból, lisztből és tejből készülő alapmártás. Önálló mártásként nem tálaljuk; más mártások alapjául szolgál. Zománcozott teflon- vagy acéledényben világos vajas rántást készítünk. Habverővel kevergetve forró tejjel felengedjük. Sóval, cayenne-i borssal ízesítjük, és állandóan kevergetve kiforraljuk. Szűrőruhán átszűrjük, belemorzsoljuk a visszahagyott vajat, simára keverjük. Fontos, hogy a vajban pirított lisztet (rántást) a felhabzás pillanatában engedjük fel a forró tejjel. Habverővel simára keverjük. Ha hideg tejjel engedjük fel a rántást, akkor jelentős többletmunkára számíthatunk. A hideg tej lassítja a mártás forrpontjának elérését. Ilyen esetben a mártás könnyen megcsomósodik, esetleg leég. A tejmártás színe tejfehér, ízében semleges, a felhasznált cayenne-i borsot inkább sejteni, mint érezni lehet. Illata, íze a vaj és a tej ízére, illatára emlékeztet. (Ebből Gratinmártás, Mornay mártás, Sajtmártás, Rákmártás)
Bársonymártás

Alapléhez: Borjúcsont 0,40 kg, sárgarépa 0,15 kg, szárnyasaprólék 0,30 kg, petrezselyemgyökér 0,10 kg, vöröshagyma 0,05 kg, gomba 0,06 kg, egész bors 0,005 kg  folyadékmennyiség(felére beforralva) 1,601.

Liszt 0,12 kg, só 0,02 kg, vaj 0,15 kg. Javasolt folyadékmennyiség (csontléből készítve) 0,80 1. Világos, vajas rántást készítünk, amelyet 0,8 1 forró csontalaplével felengedünk. Habverővel simára keverjük, és lassan kiforraljuk. A lassú forralás eredményeképpen a mártás tetejére feljön a zsiradék, és bőrösödik. A kész mártást átszűrjük. A fehér alaplé készítéséhez a csontokon, inakon és egyéb anyagokon kívül gombaszárat és egész borsot is adunk. A rántást mindig az étel jellegéhez illő alaplével kell felengedni. A fehérmártás ízében és illatában az alaplére és a vajra emlékeztet. Színe a fehér és a krémszín átmenete. A mártás bársonyos simaságú, fényes felületű. A kész fehérmártást önálló mártásként nem tálaljuk fel. A mártás készíthető fehér alaplével, szárnyasalaplével, halalaplével stb. 
Felvert mártások: Hollandi mártás Tojássárgája 12 db só 0,03 kg, tejszín 0,30 1, cayenne-i bors 0,005 kg, vaj 0,45 kg, citrom 1 db. A hollandi és a többi felvert mártást mindig rendelésre, frissen kell készíteni. A hollandi mártás tejszínből, tojássárgájából és vajból készített mártás. A hollandimártás többféle mártás alapja lehet. Önálló mártásként is felszolgálhatjuk. Vajat olvasztunk, tetejéről az írót eltávolítjuk, langyos állapotban tartjuk melegen. Krómacél habüstbe tojássárgáját és tejszínt adunk. Vízfürdőbe állítjuk, és habverővel végzett gyors mozdulatokkal habosra verjük. (Ügyeljünk arra, hogy a víz ne forrjon fel, mert a mártás kicsapódik!) A mártást ezután levesszük a vízfürdőről és vékony sugárban adagolva, habverővel állandóan keverve hozzáadjuk a langyos vajat. Sóval, citromlével és cayenne-i borssal ízesítjük. A kész hollandi mártás könnyű, habszerű állományú, felülete bársonyos, színe élénksárga. Finom vaj-, tejszín, a citromlétől enyhén pikáns, a cayenne-i borstól alig érezhetően csípős. Ha a mártást melegen kell tartanunk, akkor állítsuk vízfürdőbe. A víz hőmérséklete nem lehet több mint 50-60 °C. Amennyiben a vízfürdő hőmérséklete magasabb lenne, esetleg felforrna, a kész mártás kicsapódik. A hollandi mártást Nyugat-Európában nem tejszínnel, hanem vízzel vagy fehérborral készítik, amelyet előbb összeforralnak tárkonyszárral, borssal, majd leszűrnek. Ebben az esetben a folyadékmennyiséget kb. egyharmad résszel csökkentik. Ezt egyébként meleg majonéznek is nevezik, amely ízében semlegesebb, színe halványabb. (Ebből Supré mártás, Gombamártás,)
Béárni mártás 
Vöröshagyma 0,05 kg, babérlevél 1 db, tárkonyecet 0,05 1, fehérbor 0,10 1, egész bors 0,005 kg, tojássárga 12 db, tárkony 0,02 kg, tejszín 0,30 1, vaj 0,45 kg Só 0,02 kg, cayenne-i bors 0,005 kg, citrom 1 db. Fűszerkivonatot készítünk. Apróra vágott vöröshagymát, tárkonyszárat, gorombára törött borsot, babérlevelet tárkonyecettel és fehérborral beforralunk. Leszűrjük, hűtjük. A hollandi mártás alapanyagával (tejszín, tojássárga) vízfürdőn habos tömeggé verjük. Levesszük a tűzhelyről, majd vékony sugárban hozzáadjuk az olvasztott vajat. Sóval, citromlével, cayenne-i borssal és finomra vágott tárkonylevéllel ízesítjük. Félig sült húsokhoz, ürübordákhoz stb. adható. (Fehér bormártás, Velencei mártás, Choron mártás, Foyot mártás, Szuvoroff mártás)
Barna vagy spanyol mártás
Marhacsont (ritka) 0,50 kg, paradicsompüré 0,10 kg, borjúcsont 0,50 kg, kakukkfű 0,005 kg, zsír 0,10 kg, babérlevél 2 db, sárgarépa 0,15 kg, egész bors 0,005 kg, petrezselyemgyökér 0,15 kg, fokhagyma 0,01 kg, zellergumó 0,10 kg, liszt 0,15 kg, vöröshagyma 0,10 kg, vörösbor 0,25 1, gomba 0,05 kg, só 0,03 kg, kristálycukor 0,10 kg, szalonnabőr 0,06 kg, barna alaplé 2,00 1. 
Az apróra vágott ritka borjú- és marhacsontot egy kevés zsírban barnára pirítjuk. Hozzáadjuk a karikára vágott sárgarépát, petrezselyemgyökeret, zellergumót, vöröshagymát, gombaszárat, és tovább pirítjuk. Ezután kristálycukrot adunk hozzá, amelyet aranysárgára pirítunk a többi anyaggal együtt. A cukor pirítása után paradicsompürét adunk a lepirított anyagokhoz, amit rozsdabarna színig pirítunk. A paradicsompürével együtt pirítjuk a fűszereket: kakukkfüvet, babérlevelet, egész borsot, továbbá a fokhagymát és a szalonnabőrt. Az egészet felöntjük barna alaplével vagy csontlével. Sóval ízesítjük. Lassan főzzük 3-4 órán át. A kész mártást száraz rántással sűrítjük. Lassan kiforraljuk, szitán áttörjük. A mártást átszűrhetjük még sűrű szövésű ruhán. Ügyeljünk arra, hogy a mártást nem szabad áttörni. Az átszűrt mártást gondosan lezsírozzuk, utóízesítjük és a vörösbort hozzáadva kiforraljuk. Ha szükséges, beforraljuk, hogy állománya bevonóképes legyen. Ha nem áll rendelkezésünkre a szükséges idő, akkor a mártást kuktában készítsük. Ebben az esetben a mártás felöntése után az edényt légmentesen lezárjuk, majd egy órán keresztül lassan főzzük. A száraz rántáshoz a lisztet zsiradék nélkül, gyakori kevergetéssel pirítjuk egy serpenyőben. A barnára pirított lisztet hűtjük, majd hideg vízzel felöntjük és habverővel simára keverjük. A jó barnamártás sötétbarna színű, bársonyos simaságú. A pirítás ízanyagai, színanyagai, a fűszerek és a vörösbor harmonikusan simulnak össze, jól biztosítják a mártás ízhatását, a színével összhangban. A nagyvadak csontjából a barnamártáshoz hasonlóan készíthetünk mártást. (Madeira mártás, Rőbert mártás, Egri mártás, Tokaji mártás, Burgundi mártás, Finomfű mártás, )
Paradicsommártás
Zsemleszínű rántást készítünk, csontlével (0,8 1) felengedjük. Belekeverjük a paradicsompürét, sóval, egy kevés cukorral ízesítjük. Zellerzöldet és hagymát teszünk bele. Fél óráig főzzük, majd leszűrjük. Töltött paprikához, tojásételekhez használjuk.
Hagymamártás
Cukorral pirított barnamártást készítünk. Beletesszük a szeletekre vágott vöröshagymát, áthevítjük, csontlével felengedjük. Sóval, cukorral, egy kevés ecettel ízesítjük. Ha a hagyma megpuhult, a mártást átszűrjük. Főtt marhahúshoz tálaljuk.

Tormamártás
Világos rántást készítünk, csontlével felengedjük és kiforraljuk. Ecettel, sóval, cukorral ízesítjük. A reszelt és forrázott tormát hozzátéve, tejfölt keverünk bele, és rövid ideig forraljuk. Főtt marhahúshoz, főtt tyúkhúshoz adhatjuk.

Ajókamártás
Zsemleszínű rántást készítünk, csontlével felengedjük. Finomra vagdalt ajókát, tejfölt keverünk hozzá. Kiforraljuk, és átszűrjük. Főtt marhahúshoz tálaljuk.

Sóskamártás
A megtisztított, megmosott sóskát hagymás zsíron pároljuk. Liszttel meghintjük, csontlével felengedjük, kiforraljuk. Sóval, cukorral ízesítjük, és tejfölt keverünk bele. Rövid ideig tartó főzés után áttörjük, újból fölforraljuk. Főtt marhahúshoz adjuk.

Fokhagymamártás

Zsemleszínű rántást készítünk, reszelt fokhagymát keverünk hozzá, és csontlével felengedjük. Habverővel simára keverjük. Sóval ízesítjük, beleadjuk a tejfölt, és felforraljuk. Főtt marhahúshoz adjuk.

Zsemlemártás

A fokhagymamártáshoz hasonlóan készítjük, de kevesebb rántással és fokhagymával. A mártás így kissé hígabb lesz. Amikor elkészült, forró levesbe áztatott zsemlét keverünk bele habverővel. Ettől kellő sűrűségű lesz. Főtt marhahúshoz adjuk.

Kapormártás

Világos rántást készítünk, finomra vágott kaprot adunk hozzá. Csontlével felengedjük, és jól felkavarjuk. Ecettel, sóval, cukorral ízesítjük, tejfölt keverünk bele. Főtt marhahúshoz, töltött tökhöz tálaljuk.
Zellermártás
A kockákra darabolt zellert egy kevés zsíron pároljuk, csontlével felengedjük, puhára főzzük. Világos rántással sűrítjük. Sóval, cukorral ízesítjük, törött borssal fűszerezzük, és tejfölt adunk hozzá. Főtt marhahúshoz adjuk.

Bakonyi mártás

A csiperkegombát cikkekre vágjuk, kockákra vágott füstölt szalonna zsírján egy kevés hagymával pároljuk, amíg a levét el nem fövi. Meghintjük egy kevés pirospaprikával, csontlével felengedjük. Tejfölös habarással sűrítjük. Jól kiforraljuk. Húsételekhez, halakhoz, tojásételekhez használjuk.
Kapri mártás
Világos rántást készítünk, csontlével felengedjük, habverővel simára keverjük, és jól kiforraljuk. Hozzáadjuk a kaprit, sóval, cukorral, egy kevés ecettel Ízesítjük, és tovább főzzük. Végül hozzáadjuk a tejfölt. Főtt marhahúshoz, főtt borjú- vagy marhanyelvhez adjuk.
Tejszínes gombamártás

A finomra vágott hagymát zsírban megpirítjuk. Hozzáadjuk a szeletelt gombát és a finomra vágott petrezselyemzöldet. Erős tűzön zsírjára pirítjuk. Ekkor meghintjük liszttel, majd tovább pirítjuk, és csontlével felengedjük. Sózzuk, törött borssal ízesítjük. Elkeverjük benne a tejszínt, és kiforraljuk. Főtt marhahúshoz, borjúszeletekhez, csirkéhez adjuk.

Majonéz

A friss tojássárgáját zománcozott keverőtálba tesszük, megsózzuk, hozzáadjuk a mustárt, és habverővel elkeverjük. Ezután az étolajat lassan adagolva, folytonos keverés mellett hozzáadjuk (1 liter olaj - 6 tojássárgája). Ügyeljünk arra, hogy az olajat jól elkeverjük a tojássárgájával. Egyszerre ne sok olajat öntsünk bele, mert a majonéz összefut, és az olaj különválik a tojássárgájától.

Tartármártás
A majonézt fehérborral, tejszínnel hígítjuk, mustárral jól elkeverjük, egy kevés porcukrot, citromlevet, sót, cayenne-i borsüt teszünk bele. Bundázott ételekhez (borjúláb, rántott velő), halakhoz, hideg tojás-, hal- és salátaételekhez használjuk.

Remulád mártás

A majonézmártásba mustárt, törött borsot, finomra vágott ecetes uborkát, vöröshagymát, kapribogyót, petrezselyemzöldet és tárkonylevelet keverünk, és egy kevés tejszínnel hígítjuk. Hideg előételekhez adjuk.
Tejszínhabos mártás

A majonézmártást citromlével és sóval ízesítjük. Keményre vert tejszínhabot keverünk hozzá. Hideg halételekhez, hideg spárgához (csirághoz) adjuk.

Zöldmártás

A majonézbe főtt, áttört hideg parajt, sót, apróra vágott metélőhagymát, tárkonylevelet, petrezselyemzöldet keverünk. Fehérborral, tejszínnel hígítjuk. A mártás színének halványzöldnek kell lenni. Hideg hal- és tojásételekhez adjuk.

Tiroli mártás
A majonézbe „angol paradicsommártást" (ketchup), fehérbort, tejszínt, sót, cukrot és fehér borsot keverünk. Hideg húsokhoz adjuk.

Auróra mártás
A tartármártásba egy kevés paradicsompürét keverünk, hogy rózsaszínű legyen. Hideg húsokhoz adjuk.
Moszkvai mártás
A sűrű tartármártáshoz kaviárt keverünk. Hideg hal- és tojásételekhez adjuk.
Gribiche mártás

A majonézmártásba sót, finomra vágott főtt tojást, ecetes uborkát, metélőhagymát, tárkonylevelet, petrezselyemzöldet és kapribogyót keverünk. Felöntjük annyi tejszínnel, hogy jó sűrű, tartalmas mártást nyerjünk. Hideg húsokhoz, velőhöz, halakhoz tálaljuk.

Svédmártás

A majonézmártáshoz reszelt almát és reszelt tormát keverünk, sóval, porcukorral és citromlével ízesítjük. Hideg húsokhoz adjuk.
Csíki mártás

A meghámozott almát, főtt céklát és az olajban párolt gombát kis kockákra vágjuk. Mindezeket belekeverjük a kész tartármártásba, és finomra vágott metélőhagymával ízesítjük.
Metélőhagyma mártás
Hámozott, tejben áztatott, kicsavart zsemlét szitán áttörünk, és a majonézmártáshoz keverjük. Kemény tojások sárgáját szitán áttörjük, és a zsemlével elkevert majonézmártáshoz adjuk. Sózzuk, törött fehér borssal, citromlével ízesítjük, hozzákeverjük a finomra vágott metélőhagymát és a tejfölt. Meleg és hideg főtt marhafartőhöz adjuk.
Fehér zománcmártás
Ízletes fehérmártást készítünk, kiforraljuk, a keletkezett bőrösödést és zsiradékot gondosan eltávolítjuk. A forró mártásba belekeverjük a hideg vízbe áztatott zselatint. A mártást átszűrjük finom szűrőruhán. Ezután lehűtjük, majd nyers tejszínt keverünk bele, amitől szép fehér lesz. Lehűtve hideg halak, szárnyasok, tojásételek bevonására használjuk. A bevonandó anyagokat drótrácsra tesszük, és a rácsot nagyobb tálra állítjuk, a folyékony állományú hideg zománcmártást rámerjük, hogy a mártás mindenhol befedje. A bevont anyagokat tálalásig, illetve díszítésig hűtőben tartjuk. Halak, tojásételek, galantinok bevonására használjuk.

Sárga zománcmártás

A majonézmártást langyosra hűtött folyékony aszpikkal összekeverjük. Tojásételek, halak bevonására használjuk.
Zöld zománcmártás
A nyers parajt zöldpetrezselyemmel, metélőhagymával, tárkonylevéllel mozsárban pépesre törjük. Levét szűrőruhán keresztül leszűrjük. Ezt a zöld lét a tűzhely szélén lassan melegítjük. A különvált sárgás üledékről a tiszta zöld részt leszűrjük. Kihűtjük és folyékony aszpikkal összekevert majonézmártáshoz adjuk.

Ravigote mártás

A kész vinaigrette-mártásba mustárt és apróra vágott kemény tojást keverünk. Hideg halakhoz, csirághoz, kelvirághoz, borjúvelőhöz, borjúlábhoz és salátákhoz adjuk.

Vinaigrette mártás
A vízbe sót, cukrot, ecetet keverünk. Reszelt hagymát, finomra vágott tárkonylevelet, metélőhagymát, kapribogyót, petrezselyemzöldet és ecetes uborkát teszünk bele. Törött borssal fűszerezzük, és olajat keverünk bele. Hideg borjúvelőhöz, forrázott borjúfejhez stb. adjuk.

Keszeg sütve

Az előkészített keszegeket hosszanti irányukra merőlegesen vagy enyhén rézsútosan sűrűn beirdaljuk a gerinccsontig. Arra ügyeljünk, hogy a gerinccsontot ne vágjuk át, mert így sütés közben a keszegek könnyen eltörhetnek. Ezután kívül-belül jól besózzuk a keszegeket, és állni hagyjuk. Közben elkészítjük a paprikás lisztet. A megszitált liszthez keverjük a fűszerpaprikát és pici borsot. Az előre besózott keszegeket egy nylon zacskóba rakjuk, a paprikás lisztet ráöntjük és összerázzuk, forgatjuk. Kiöntjük és a felesleget lerázzuk. Serpenyőben olajat melegítünk, amelyben a keszegek mindkét oldalát megsütjük pirosra, ropogósra, közepes ütemben, hogy húsuk ne maradjon nyers a gerinc mentén és a belsejében sem. (Márna, garda, compó, csuka, süllő, kárász, harcsa is)
Lazacszeletek roston
A kifilézett lazacból vágott szeleteket besózzuk, és állni hagyjuk. Kb. 10 perc múlva olajjal bekenjük a szeleteket, és forró rostélyra helyezve mindkét oldalukat megsütjük. Rostély hiányában serpenyőben egy kevés olajat hevítünk, és ebben sütjük meg a lazacszeleteket. Előmelegített halastálra tálaljuk hosszanti irányban a forró vajas burgonyát, amelyre ráhelyezzük a készre sütött lazacszeleteket úgy, hogy azok félig fedjék egymást. Citromgerezdekkel és fejessaláta-levelekkel díszítjük. Külön mártásoscsészében jól lehütött remuládmártást adunk hozzá. A lazacszeleteket a tonhalszeletekhez hasonlóan tálalhatjuk fűszeres vajjal is 
Tonhal roston

A kifilézett tonhalat adagonként egy szeletbe vágjuk, majd besózzuk mindkét oldalukat, és állni hagyjuk. Kb. 10 perc múlva olajjal bekenjük és forró rostélyra helyezve mindkét olalukat megsütjük. Rostély hiányában serpenyőben egy kevés olajat hevítünk, és ebben sütjük meg a tonhalszeleteket. Előmelegített halastálra tálaljuk hosszanti irányban a forró vajas burgonyát, amelyre ráhelyezzük a készre sütött tonhalszeleteket, úgy, hogy azok félig fedjék egymást. Citromgerezdekkel és fejessaláta-levelekkel díszítjük. Külön mártásoscsészében jól lehűtött ravigote-mártást adunk hozzá.
Kapros rákragu
A csiperkegombát 5x5 mm-es kockákra daraboljuk, majd vajban lassan pároljuk. Ha a leve elpárolgott, hozzáadjuk a finomra vágott friss kaprot, amellyel gyengén lepirítjuk. Ekkor hozzáadjuk a lisztet. Lassan átpirítjuk, gyakori kevergetéssel, majd habverővel állandóan kevergetve felöntjük az időközben felmelegített tartalmas erőlevessel. ízesítjük sóval, fűszerezzük törött fehér borssal. Lassan, állandóan kevergetve kiforraljuk. Közben a rákhúst a csiperkegombához hasonlóan daraboljuk, és a forrásban levő anyagokhoz adjuk. Végül tejszínt adunk hozzá, és készre forraljuk. Az elkészített rákragut vajjal montírozzuk, finomítjuk. A kapros rákragut nagyon forrón tálaljuk köretes edényben (timbale), tetejére rákvajat csepegtetünk. Másik köretes edényben párolt rizst adunk hozzá. A kapros rákragut mindig frissen, rendelésre kell készíteni. A kapros rákragu készíthető konzervrákból is. Itt is azokat a szempontokat kell figyelembe venni, amelyeket a rákpörköltnél ismertettünk.

Rántott békacomb
A bőrükből kifejtett békacombokat a következő módon pácoljuk be: A békacombokat porcelánedénybe helyezzük. Citromlevet csepegtetünk rá, majd összekeverjük egy kevés zúzott fokhagymával, finomra vágott petrezselyemzölddel és olajjal. A békacombokat így érleljük hűtőszekrénybe helyezve legalább 1 napig. A békacombokat felhasználás előtt kivesszük a pácból, és szárazra töröljük. Ezután a combokat összetartó csontokat átvágjuk, majd levágjuk a combcsontok kiálló végeit. A combokat - adagonként hat párat (12 db-ot) - besózunk. Rövid ideig állni hagyjuk. Ezután bundázzuk. Lisztbe, felvert tojásba és szitált zsemlemorzsába forgatjuk a békacombokat. A békacombokat bő, forró olajba tesszük és pirosra, ropogósra sütjük. A békacombokat lapátkanállal csepegtetőrácsra szedjük, és alaposan lecsepegtetjük. Ezután elkészítjük a rántott petrezselyemzöldet. A vajas burgonyát vagy párolt rizst tálpapírral borított kör alakú fémtálra halmozzuk. Erre gúla alakban elhelyezzük a békacombokat, elvékonyodó végükkel fölfelé. Tetejére halmozzuk a frissen sütött rántott petrezselyemzöldet, majd díszítjük citromgerezdekkel és fejessaláta-levéllel. Külön mártásoscsészében jól lehűtött remulád- vagy tartármártást adunk hozzá.

Vadászragu
Finomra vágott vöröshagymát vajban pirítunk. Hozzáadjuk a kockára vágott gombát, a szárnyasmájat, és zsírjára pirítjuk. Sóval, törött borssal, finomra vágott petrezselyemzölddel ízesítjük, majd lepirítjuk. Hozzáöntjük a vörösbort és a barnamártást. Mérsékelt tűzön beforraljuk, hogy állaga bevonóképes legyen.

Pörköltalap

Tokányalap

Hagymásragu

Tehén tőgye rántva

A tőgyet jól megmossuk, majd bőrét lehúzzuk. Hideg vízben tesszük fel főni. Mikor felforrt, a levét leöntjük, hideg vízzel leöblítjük. Újra feltesszük főni. Sót, tisztított vöröshagymát, fokhagymát, babérlevelet, egész borsot, zöldségeket adunk hozzá, és lassan puhára főzzük. Ha megfőtt, főzőlevében kihűtjük, kiemeljük, majd lepréseljük. A jól lehütött, lepréselt tőgyet fölszeleteljük, majd megsózzuk. Ezután bundázzuk: lisztbe, tojásba, zsemlemorzsába forgatjuk, majd bő, forró zsírban pirosra, ropogósra sütjük. Csepegtetőrácsra emeljük, és jól lecsepegtetjük. Tálpapírral borított fémtálra párolt rizst tálalunk, amelyre ráhelyezzük a frissen sütött tőgyszeleteket. Tetejére rántott petrezselymet helyezünk. Külön tartármártást adunk hozzá.
Ökörpofa rántva

Az ökörpofát jól megtisztítjuk, megmossuk, majd a fűszerekkel és a zöldségekkel együtt a húsleveshez hasonlóan puhára főzzük. Levében kihűtjük, kiemeljük, majd lepréseljük. A jól kihűtött, lepréselt ökörpofát fölszeleteljük, majd megsózzuk. Ezután bundázzuk: lisztbe, tojásba, zsemlemorzsába forgatjuk, majd bő, forró zsírban pirosra, ropogósra sütjük. Csepegtetőrácsra emeljük, és jól lecsepegtetjük. Tálpapírral borított fémtálra párolt rizst tálalunk, majd ráhelyezzük a frissen sütött ökörpofa szeleteket. Tetejére rántott petrezselymet helyezünk. Külön tartármártást adunk hozzá.

Borjúláb rántva
Az előkészített, kicsontozott borjúlábat lepörzsöljük, lekaparjuk, majd kicsontozzuk. Többször váltott hideg vízben alaposan megmossuk. A borjúlábat feltesszük főni, amikor felforrt, levét leöntjük, jól megmossuk. A borjúlábat újra feltesszük főni, és puhára főzzük, leszűrjük, hideg vízzel leöblítjük, tiszta konyharuhán leszárítjuk. A borjúlábakat zománcozott tepsire helyezzük, morzsába forgatjuk. Bő, forró zsírban lassan készre sütjük. Lapátkanállal csepegtetőrácsra emeljük. Tálpapírral ellátott fémtálra tálaljuk, bő zsírban sült hasábburgonyával. Külön mártásoscsészében tartármártást adunk hozzá.
Borjúmáj rántva
Az előkészített, lehártyázott borjúmájat egyenletes, 3-4 mm vastag szeletekre vágjuk. Gyengén megsózzuk, lisztbe, felvert egész tojásba és zsemlemorzsába forgatjuk. A májszeleteket forró olajban pirosra, ropogósra sütjük, majd csepegtetőrácsra emeljük, gondosan lecsepegtetjük. A májszeleteket tálpapírral ellátott fémtálon tálaljuk, bő zsírban sült hasábburgonyával körítjük, salátalevéllel díszítjük.

Pirított borjúmáj

A májat ceruza vastagságú egyenletes csíkokra vágjuk. Serpenyőben zsírt hevítünk. Hozzáadjuk a szeletekre vágott vöröshagymát. Állandó keveréssel aranysárgára pirítjuk. Hozzáadjuk a csíkokra vágott borjúmájat, és gyakori kevergetéssel, erős tűzön készre pirítjuk. A pirított borjúmájat lehúzzuk a tűzhelyről. Fűszerezzük törött borssal, összemorzsolt majoránnával. Sózni nem szabad, mert kemény lesz! Rögtön, előmelegített tálra tálaljuk. Petrezselymes burgonyát adunk hozzá.

Borjúvelő rántva

A fejvelőt langyos vízbe áztatjuk, majd hártyáit lehúzzuk. Enyhén sós, citromos, forrásban lévő vízbe tesszük a fejvelőt. Lassan felforraljuk, majd a tűzről levesszük. Saját levében kihűtjük. Ezután óvatosan hideg vízzel leöblítjük, majd zománcozott vagy porcelán edénybe helyezzük. Sós, citromos vizet öntünk rá, és hűtőben tároljuk felhasználásig. Készítéskor a velőt kiemeljük a sós, citromos vízből. Tiszta konyharuhán alaposan leszárítjuk, majd megsózzuk. Ezután lisztbe, felvert egész tojásba, zsemlemorzsába forgatjuk. Alakját kissé formázzuk, hogy pogácsára hasonlító legyen. Bő, forró olajban pirosra, ropogósra sütjük, majd lapátkanállal csepegtetőtálra emeljük, és jól lecsepegtetjük. Tálpapírral ellátott fémtálra halmozzuk a párolt rizst. Erre helyezzük a rántott borjúvelőt. Minden egyes darabra egy-egy citromgerezdet helyezünk. Salátalevéllel díszítjük. Külön jól lehűtött tartármártást adunk hozzá mártásoscsészében. 

Sertéshús adagok
Frissensültek készítésére alkalmas húsrészek:

rövidkarajból (1 adag 2 db; egyenként 8-10 dkg)

hosszúkarajból: sertésborda (1 adag 2 db; egyenként 8-10 dkg)

szűzpecsenyéből: sertésszeletkék (1 adag 5-6 db; egyenként 2-3 dkg); sertésérmék (1 adag 3 db; egyenként 5-6 dkg)

tarjából: sertésflekken (1 adag 1 db; egyenként 12-14 dkg)

dióból: sertésjava (1 adag 1 db; egyenként 14-18 dkg)

felsálból: sertésszelet (1 adag 2 db; egyenként 7-8 dkg)

bőrös karajból: borda (1 adag 1 db; egyenként 14-18 dkg)
Tordai lacipecsenye
A süldő sertés karajából készítjük a tordai lacipecsenyét. A bőrt és a szalonnaréteget a karajon hagyjuk. Ezután a karajt kicsontozzuk, majd felszeleteljük. A szeletelésnél a nyitott szeletelést alkalmazzuk. Előbb egy szeletet vágunk le, de nem vágjuk át, majd a következőt teljesen átvágjuk. A szeletet kiterítjük, kb. 2 cm-es távolságban bevágjuk. A szeletet sózzuk, ha natúr sütéssel sütjük, paprikás lisztbe mártjuk, ha roston sütjük, fűszerpaprikával fűszerezzük. A szeletet pirosra, ropogósra sütjük. Mialatt a hússzelet sült, a fatányért a sertésflekkennél tanult módon körítjük salátákkal. Közepére halmozzuk a pirított burgonyát, majd ráhelyezzük a frissen sütött tordai lacipecsenyét. Azonnal felszolgáljuk. A tordai lacipecsenye készíthető ízlés szerint fokhagymával is.

Borsos tokány

A tokányfélékhez a húst 5-6 cm hosszú, ceruza vastagságú csíkokra vágjuk, a rostokra merőlegesen vagy rézsútosan. Lábosban zsírt melegítünk. Hozzáadjuk a finomra vágott vöröshagymát, és állandó keverés közben aranysárgára pirítjuk. Fölengedjük egy kevés vízzel vagy csontlével, és lassan zsírjára pirítjuk. Hozzáadjuk a csíkokra darabolt húst. Sóval ízesítjük, hozzáadjuk az összezúzott fokhagymát és a törött borsot. Gyakori kevergetéssel addig pároljuk, amíg zsírjára nem pirul. Egy kevés csontlével vagy vízzel újból felöntjük. Ezt a szakaszos párolást, illetve pirítást többször végezzük el, mert így alakulnak ki a tokány értékes pörzsanyagai és jellegzetes színe, sűrű leve. Mikor a hús majdnem puhára párolódott, újból zsírjára pirítjuk. Egy kevés paradicsompürét adunk hozzá. A paradicsompürével rozsdabarnára pirítjuk, majd felöntjük fehérborral és egy kevés csontlével. Lassan készre pároljuk. Megkóstoljuk, ha szükséges, utánaízesítjük. A jó borsos tokány sűrű, tartalmas, rozsdabarna színű. Gyakran előforduló hiba, hogy a paradicsompürét korábban adják a húshoz a kelleténél. Ez gátolja a hús állományának felpuhulását. A borsos tokányt fedővel lefedve tartjuk melegen tálalásig. Előmelegített tálra tálaljuk, külön párolt rizst vagy sós burgonyát adhatunk hozzá.

Csikóstokány

A sertéshúst az ismert módon ceruza vastagságú csíkokra vágjuk. A vékony csíkokra vágott füstölt szalonnát lábosba félig kiolvasztjuk. Egy kevés zsírt, majd finomra vágott vöröshagymát adunk hozzá. Pörköltalapot készítünk belőle. Ezután hozzáadjuk a csíkokra vágott sertéshúst. Sóval ízesítjük, lassan, fedő alatt, szakaszosan pároljuk, illetve pirítjuk. Közben beletesszük az apró kockákra vágott zöldpaprikát és paradicsomot vagy lecsót. Mikor majdnem puhára párolódott, tejfölös habarást adunk hozzá. Szükség szerint sóval ízesítjük, lassan, egyenletesen készre pároljuk. A jó csikóstokány világos rózsaszínű, sem túl híg, sem túl sűrű. A tejfölös paprikás mártás mindenben megegyezik a sertéspaprikás mártásával. Fedővel lefedve tartjuk melegen tálalásig. Forrón, előmelegített tálra tálaljuk. Tetejét megöntözzük tejföllel és paprikaszínnel. Külön galuskaköretet adunk hozzá.
Pirított csirkemáj

A májakat figyelmesen átnézzük. Az epétől színezett részeket óvatosan levágjuk. A májat kb. 1x1 cm-es kockákra vágjuk. A vöröshagymát finomra vágjuk. A zsírban a vöröshagymát állandó keveréssel aranysárgára pirítjuk. Hozzáadjuk a kockákra darabolt májat, és erős tűzön, állandóan keverve gyorsan megpirítjuk. Lehúzzuk a tűzhelyről, fűszerezzük egy kevés törött borssal és összemorzsolt majoránnával, végül ízesítjük sóval. Előmelegített tálra tálaljuk. Sós burgonyát adunk hozzá. Azonnal felszolgáljuk.

Vad nedves pác
Sárgarépa 0,10 kg, fenyőmag 0,005 kg, petrezselyemgyökér 0,10 kg, egész bors 0,005 kg, zellergumó 0,05 kg, babérlevél 2 db, vöröshagyma 0,10 kg, borecet (5%-os) 0,101, fokhagyma 0,011 kg, bor 0,20 1, koriandermag 0,005 kg, 

A karikára vágott zöldségféléket, vöröshagymát és a többi anyagot a borral és az ecettel, valamint 2,6 liter vízzel fölforraljuk, majd lehűtjük. A lehártyázott húsdarabokat belehelyezzük, és hűtőszekrénybe rakjuk. A húsdarabokat 3-4 napig pácoljuk a páclében. Közben a húsdarabokat forgatjuk. Erre azért van szükség, hogy a hús ne fülledjen be. A bort az étel jellegének megfelelően kell megválasztani, így vadasan készített nyúlcombhoz fehérbort, párolt szarvascombhoz vörösbort kell felhasználni. Az alappácléhez további ízesítőket is adhatunk; így a vadas nyúlcombhoz néhány citromszeletet, míg párolt szarvascombhoz néhány narancsszeletet kell adni.

